**Α.Λ.Μ.Α – ΑΙΓΙΟΥ**

***ΑΓΩΝΙΣTΙΚΗ ΛΕΣΧΗ ΜΗΧΑΝΟΚΙΝΗΤΟΥ ΑΘΛΗΤΙΣΜΟΥ***

28ης Οκτωβρίου 3 ΡΟΔΟΔΑΦΝΗ Τηλ. 26910-61158 Αρ.Αν.ΓΓΑ **ΦΞ- 45**

**ΔΕΛΤΙΟ ΤΥΠΟΥ**

Αίγιο 11 – 7 – 2017

Το Αθλητικό Σωματείο **Α.Λ**.**Μ**.**Α** **–** **ΑΙΓΙΟΥ** [ **Αγωνιστική** **Λέσχη** **Μηχανοκίνητου** **Αθλητισμού** **Αιγίου** ] σε συνεργασία με την ΔΗ.ΚΕ.ΠΑ και το Λιμενικό Ταμείο Αιγιαλείας, διοργανώνει έκθεση Μηχανοκίνητου ενδιαφέροντος με την ονομασία **ΑIGIO AUTO-MOTO FESTIVAL** και θα πραγματοποιηθεί το Σάββατο 5 και την Κυριακή 6 Αυγούστου 2017 στο παλιό λιμάνι Αιγίου. [ΠΑΝΑΓΙΑ ΤΡΥΠΗΤΗ]

Στην εκδήλωση λαμβάνουν μέρος αυτοκίνητα αγωνιστικά, βελτιωμένα, dragster, drift, κλασσικά, αντίκες, 4Χ4, μοτοσυκλέτες και κάθε τύπου όχημα για χρήση. Επίσης θα υπάρχουν και περίπτερα επαγγελματιών του χώρου με ενδιαφέρουσες προτάσεις και προϊόντα για την μοτοσυκλέτα και το αυτοκίνητο. Η ΑΛΜΑ Αιγίου καλεί τους ενδιαφερόμενους που θέλουν να παρουσιάσουν το όχημά τους ή την επιχείρησή τους στην μοναδική αυτή έκθεση της πόλης μας, να δηλώσουν συμμετοχή έως 2 Αυγούστου.

Στα πλαίσια των 10 χρόνων, από την ίδρυση του Σωματείου ΑΛΜΑ-ΑΙΓΙΟΥ και για πρώτη φορά στην Αιγιάλεια θα παρευρεθούν εκπρόσωποι από το Ινστιτούτο Οδικής Ασφάλειας [ Ι.Ο.ΑΣ ] όπου θα μιλήσουν για οδική ασφάλεια, έχοντας στην διάθεση του κοινού, εξομοιωτές για να γίνει κατανοητή η σημασία της ζώνης ασφαλείας, του κράνους και γενικά ότι έχει να κάνει με την ασφαλή οδήγηση.

Σκοπός της **ΑΛΜΑ-ΑΙΓΙΟΥ** με το **AIGIO** **AUTO-MOTO** **FESTIVAL** είναι η διάδοση του Μηχανοκίνητου Αθλητισμού και η σημασία της Οδικής Ασφάλειας στην Αιγιάλεια και όχι μόνο.

Σας περιμένουμε να περάσουμε ένα όμορφο Αυγουστιάτικο Σαββατοκύριακο, με πολλά και ενδιαφέροντα εκθέματα.

**Η είσοδος για το κοινό είναι ελεύθερη.**

**ΠΛΗΡΟΦΟΡΙΕΣ και Δηλώσεις συμμετοχής**

**Τηλ.-fax 26910-61158** Γραφεία Α.Λ.Μ.Α – ΑΙΓΙΟΥ

**6944575061** Ko Αγγελόπουλο Σωκράτη.

**www.alma-aigiou.gr**

***ΠΡΟΓΡΑΜΜΑ ΕΚΔΗΛΩΣΗΣ***

**ΣΑΒΒΑΤΟ 5 ΑΥΓΟΥΣΤΟΥ 2017**

ΕΓΚΑΙΝΙΑ ΕΚΘΕΣΗΣ ΩΡΑ 19.30

ΠΑΡΟΥΣΙΑΣΗ ΕΚΘΕΜΑΤΩΝ ΩΡΑ 20.00

ΟΜΙΛΙΑ ΟΔΙΚΗΣ ΑΣΦΑΛΕΙΑΣ ΩΡΑ 21.00

**ΚΥΡΙΑΚΗ 6 ΑΥΓΟΥΣΤΟΥ 2017**

ΑΝΟΙΓΜΑ ΕΚΘΕΣΗΣ ΩΡΑ 10.30

ΑΠΟΝΟΜΗ ΑΝΑΜΝΗΣΤΙΚΩΝ ΩΡΑ 19.00

ΤΕΛΕΤΗ ΛΗΞΗΣ ΩΡΑ 20.00

Το Γραφείο Τύπου της Α.Λ.Μ.Α

***10 Χρόνια Α.Λ.Μ.Α – ΑΙΓΙΟΥ***

**2007 - 2017**